open-index/open-wikipedia-markdown huggingface dataset:
Jan Hoet

**Jan Hoet** (født 23. juni 1936 i Leuven i Belgia, død 27. februar 2014 i Gent) var en belgisk kurator og museumsmann.

Hoet var grunnleggeren av Stedelijk Museum voor Actuele Kunst (S.M.A.K.) i Gent, og han organiserte flere større utstillinger verden over. I 1986 kuraterte han utstillingen «Chambres d'amis» i Gent, hvor han fikk byens innbyggere til å åpne sine hjem for kunstnerne, som slik kunne bruke private leiligheter som utstillingsrom. I 1992 var han kunstnerisk leder for den niende documenta-utstillingen i Kassel («documenta IX»). Fra 2003 var Hoet kunstnerisk direktør for Museum MARTa i Herford i Tyskland.

I 2000 ble Hoet gjort til ridder.

## Referanser


## Eksterne lenker
* 
* Om documenta IX
* Artikkel om documenta IX fra ''Art in America''
* Museum MARTa
* S.M.A.K.
* "(Z)ART – curated by Jan Hoet"
ZCCM

**ZCCM (Zambia Consolidated Copper Mines Ltd)** har vært eneste og ledende eier og operatør av gruveindustrien i Zambia i en lang periode. Bakgrunnen for ZCCM var nasjonaliseringen av gruveindustrien i Zambia på slutten av 1969.

## Historie
1969: Den zambiske stat nasjonaliserte gruvene og overtok 51% av aksjene i selskapene NCCM (Nchanga Consolidated Copper Mines ) og RCM (Roan Consolidated Mines).
NCCM eide følgende gruver Nchanga Copper Mine, Nkana Copper Mine og Konkola Copper Mine, mens RCM eide Roan Antelope Copper Mine (Luanshya), Mufulira Copper Mine og Chambeshi Copper Mine.

April 1982: NCCM og RCM ble slått sammen til ZCCM, og ble da verdens største gruveselskap.

1986: Nedgang i kobberproduksjonen. Det blei laget en femårs produksjon- og investeringsplan, som mislyktes.

1991: Ved valget overtok en ny regjering utgått fra MMD.

1992: Ytterligere nedgang i kopperproduksjonen.

1993: Planleggiing av privatisering av ZCCM

1996: De ansatte ved ZCCM ble informert om privatiseringplanen av ZPA (Zambia Privatisation Agency) Zambias offentlige privatiseringsorgan.

1997: Første salgskontrakt ble inngått. Konkola north ble solgt til det sørafrikanske selskapet AVMIN Limited.

Mars 2000: Ble Mufulira og Nkana som de siste gruvene av ZCCM privatisert
The New Territory

***The New Territory*** er det tiende studioalbumet til den norske hard rock-gruppa TNT.

Albumet ble utgitt i 2007.

## Sporliste
#«A Constitution» (Dahl/Tekrø/Mills)
#«Substitute» (Dahl/Tekrø/Mills)
#«Are You Blind?» (Tekrø/Mills/Gundersen)
#«Golden Opportunity» (Tekrø/Mills/Gundersen)
#«Something Special» (Tekrø/Mills/Gundersen)
#«Now We're Talkin» (Tekrø/Mills)
#«Wild Life» (Dahl/Tekrø/Mills)
#«Fountain of Love» (Ronni Le Tekrø)
#«June» (Tekrø/Mills)
#«Can't Go On Without» (Tekrø/Mills/Gundersen)
#«2 Seconds Away» (Dahl/Tekrø/Mills)
#«Milestone River» (Hvalby/Johannessen/Tekrø/Caputo)

## Medvirkende
### TNT
* Tony Mills - vokalist, låtskriver, kor
* Ronni Le Tekrø - gitarer, kor, låtskriver
* Victor Borge - bass, kor
* Diesel Dahl - trommer, låtskriver
### Øvrige medvirkende
* Dag Stokke - keyboard, kor
* Jon Johannessen - gitar, låtskriver
* Tony Caputo - keyboard, låtskriver
* Mari Persen - fiolin
* Stefan Brisland - fele
* Sveinung Sundli - fele
* Marianne Sveen - kor
* Kjartan Hesthagen - tekniker
* Erland Hvalby - tekniker, låtskriver
* HP Gundersen - produsent, låtskriver
* Yngve Sætre - miksing 
* Jørgen Træen - mastering
* Tor Erik Ledang - coverdesign
* Lasse Berre - foto
* Håkon Grav - foto
* Fred Jonny Hammerø - foto
## Eksterne lenker
* 
* The New Territory
Jianshan (valfartssted)

:*[[Jianshan (Shuangyashan)|Jianshan]] er også et distrikt i [[Shuangyashan]] i provinsen [[Heilongjiang]] i Kina.*
**Jianshan** er et av de viktigste katolske valfartssteder i Folkerepublikken Kina. Det er et Mariavalfartsted 74 km sørvest for Jinan i vestre del av provinsen Shandong. Den årlige hovedvalfarten finner sted i mai, og i 2007 var antallet pilegrimer ca. 30&nbsp;000.

Helligdommen heter egentlig *Vår Frue av toppen* (kirken ligger på toppen av et lite fjell). Kirken på stedet ble bygd i 1889, ble nedbrent i 1927 og senere gjenoppbygd. Under kulturrevolusjonen ble den rasert på nytt, men gjenoppbygd og innviet på nytt i 1990. Under fjellet ligger en katolsk landsby ved navn *Hu Zhuang* som har vært katolsk siden 1600-tallet.
Grønlandssel

**Grønlandssel** eller **russekobbe** (*Pagophilus groenlandicus*) er et seldyr som tilhører selfamilien (Phocidae). Arten er utelukkende utbredt i arktiske strøk i Nord-Atlanteren. Den har gjennom århundrer vært utsatt for selfangst, spesielt på grunn av pelsen. Kommersiell fangst på arten drives fortsatt av Canada, Norge og Russland, men arten er fredet på Svalbard.

## Beskrivelse

Grønlandssel er en mellomstor selart med sølvfarget pels og sort ansiktsmaske. Over ryggen har arten et karakteristisk svart harpe- eller salformet mønster. Voksne hanner kan bli inntil 190 cm lange og nå en maksimalvekt på cirka 200 kg. I gjennomsnitt veier imidlertid en typisk grønlandssel omkring 120–135 kg.

## Utbredelse
Arten består av tre bestander. Den største befinner seg utenfor østkysten av Newfoundland og inne i Saint Lawrence-bukta. En annen og betydelig mindre i Vestisen, mellom Grønland og Jan Mayen. Og en tredje i Østisen (Kvitsjøen). Totalbestandet er anslått til omkring 10 millioner dyr, hvorav cirka 1,4 millioner i Østisen (2010) og omkring 660&nbsp;000 i Vestisen (2012). 

## Atferd
Grønlandsselen gjør årlige lange pelagiske vandringer. Arten er en dyktig jeger og hvert individ spiser omtrent 4 kilo i døgnet. Voksne grønlandsseler er opportunistiske, men synes å foretrekke små stimfisk som lodde, sild og polartorsk. Dietten består imidlertid også av blekkspruter, amfipoder og skalldyr.

Grønlandsselene blir kjønnsmodne ved 4–8-årsalderen og kan leve til de blir mer enn 30 år gamle. Paringen foregår i vannet mot slutten av dieperioden. Ungene kastes rett på isen (i mars) og går så gjennom en intensiv 12 dagers dieperiode. Diende unger kalles kvitunger. En avvendt årsunge kalles *svartunge* og en umoden ungsel *brunsel*. Modne seler kalles *gammelhund*. De første ukene etter at ungen har blitt forlatt av mora tærer den på det spekklaget. Nylig avvente unger er avhengige av ulike krepsdyr når de begynner å fange mat selv. Mytingen skjer i mai.

## Fylogeni

Kladogrammet over viser slektskapet mellom de eksisterende artene i selfamilien.

## Referanser


## Eksterne lenker
* 
* Havforskningsinstituttet faktaark om grønlandssel
Estadio Olímpico

**Estadio Olímpico** er et flerbruksstadion som blir mest brukt til fotballkamper. Stadionet ligger i Venezuelas hovedstad Caracas. Stadionet har en kapasitet på 38&nbsp;000 og vil bli brukt i Copa América 2007. 

## Kamper i Copa América 2007

*Bronsefinale 14. juli 2007:   1&ndash;3  

## Referanser
Estadio Monumental de Maturín

**Estadio Monumental de Maturín** er et fotballstadion i Mérida i Venezuela. Stadionet har en kapasitet på 52&nbsp;000 og er dermed det største fotballstadionet i Venezuela. Finalen i Copa América 2007 skal spilles på Estadio Monumental de Maturín. Stadionet kosta $85&nbsp;000&nbsp;000 å bygge.

## Kamper i Copa América 2007

* Gruppespill, 1. juli 2007:   3&ndash;0  
* Gruppespill, 1. juli 2007:   2&ndash;1  
* Kvartfinale, 8. juli 2007:   6&ndash;0  

## Referanser
Inderøy Motorklubb

**Inderøy Motorklubb** ble stiftet 7. januar 2004, blant annet fordi Inderøy manglet et organisert motorsportmiljø. Klubben har fått anlagt et helårs baneanlegg i Inderøy, som benyttes til snøscootercross, atvcross og motocross fra aldersgruppen 5 år og oppover.

Motorbanen ligger på gården Hogstad på Utøy, i et område på ca. 35 daa. Klubben har fått området regulert for motorsport, og banen er tegnet av Kjetil Villa.

## Eksterne lenker
*
Elias Dahlgren

**Elias Dahlgreen** – alias «Tomt-Elias» – alias «Johannes Eriksen» (født 17. mai 1816 i Älvsborgs län, Sverige, død 21. oktober 1861 i Idd, Østfold) var en svensk forbryter henrettet for mord i Norge.

## Bakgrunn
Elias Johannesson Dahlgreen ble født 17. mai 1816 i Töftedals socken, Älvsborgs län, Sverige. Foreldre var Johannes og Britta Maja Dahlgreen. Paret hadde seks barn, tre av dem døde som små. Da Elias var femten år gammel døde hans mor, da han var atten døde hans far. Elias fikk utdannelse som snekker.

I  1838 flyttet han til Norge. Året etter ble han for første gang straffedømt, og fikk to år for tyveri. Han flyttet etterpå tilbake til Sverige, hvor han i 1843 fikk en ny dom for tyveri. I 1846 ble han for tredje gang dømt for tyveri, i 1853 for fjerde gang. Etter denne siste dommen flyktet han over til Norge igjen, hvor han sammen med en annen forbryter, den såkalte «Mode-Johannes» livnærte seg ved tyveri og ran mens de bodde i huler i skogen. I 1855 ble Elias dømt til seks års fengsel i Norge for tyveri.

## Forbrytelse
I oktober 1860, da Elias ble løslatt, skulle han deporteres tilbake til Sverige. Han rømte mens transporten befant seg i nærheten av Moss. Den 30. desember 1860 befant han seg i Enningdalen utenfor Halden. Han tok inn hos et eldre ektepar, Tønnes (68 år) og Eli Lien (72 år). Paret var fattige og levde av offentlig understøttelse. Etter å ha overnattet hos dem vendte han 1. januar 1861 tilbake og tok inn på ny hos de to gamle. Om natten, mens de sov, gikk han løs på dem med øks og kvestet begge to med flere øksehugg mot hodet. Deretter plyndret han huset for mat og 12 skilling i mynt. På veien ut låste han døren.
De to ble funnet 3. januar 1861, ille medtatt og nedkjølt. Den 8. januar 1861 ble Elias Dahlgreen arrestert i Sverige og utlevert til Norge. 

## Etterforskning
Ved arrestasjonen i Sverige oppga han falsk navn. Han var imidlertid blitt fotografert, og ble på basis av fotografiet identifisert. Den 10. januar 1861 tilsto han overfallet. Den 26. februar 1861 døde Eli Lien, og tiltalen ble skjerpet. 

## Rettssak og eksekusjon
Under rettssaken hevdet Dahlgreen at han ikke hatt til hensikt å myrde noen da han brukte øksen, og at heller ikke plyndringen var overlagt. På dette punkt ble han imidlertid ikke trodd. Han ble dømt i Idd og Marker Sorenskriveri etter §&nbsp;20-4 i straffeloven av 1842 om røveri til dødsstraff. Dommen ble bekreftet i Akershus Stiftsoverrett og senere i Høyesterett 14. juli 1861. Den 31. august 1861 avslo kong Karl IV benådningssøknaden. 

Den 14. oktober 1861 var den første datoen fastsatt for hans henrettelse. Elias Dahlgreen hevdet da at han ville tilstå flere forbrytelser, og eksekusjonen ble derfor utsatt til 21. oktober 1861. Skarpretteren var Samson Isberg, og dette var hans tiende forretning. Henrettelsen foregikk i Enningdalen rett ved gjerningsstedet, og liket er begravet på Prestebakke kirkegård  i det sørvestlige hjørne.

## Kilder
* Departementstidende 1861 p. 708-9
* Morgenbladet 15. oktober 1861
* Retstidende 1861 p. 627
Estadio Agustín Tovar

**Estadio Agustín Tovar** er et flerbruksstadion i Barinas i Venezuela. Stadionet blir mest brukt til fotballkamper og er hjemmebanen til fotballaget Zamora FC. Stadionet ble brukt til en kamp i Copa América 2007.  Kapasiteten er på 30&nbsp;000.

## Kamper Copa América 2007
*Gruppespill, 2. juli 2007:   1&ndash;3
Judith Allan

**Judith Allan** (født 9. januar 1952) er en britisk-norsk illustratør. Hun har arbeidet for reklamebyråer, tidsskrifter og forlag og var særlig produktiv på 1980-tallet.

Judith Allan kom fra England til Norge på 1970-tallet. Hun utvidet den norske billedboksjangeren med sine unorske, surrealistiske myldretegninger i Tor Åge Bringsværds billedbøker *Alice vender tilbake* fra 1983, der forfatteren bygger videre på Lewis Carolls klassiske barnebok *Alice's Adventures in Wonderland*, og 
*Ridder Thea og de to dragene* fra 1989. For den siste boka fikk hun Kirke- og undervisningsdepartementets bildebokpris.

Illustrasjonene til Judith Allan er ofte utført med guasjmaling  i en fargerik og detaljert, beskrivende stil.

## Illustrasjoner i bøker (utvalg)
Judith Allan har laget en rekke bokomslag, blant annet til flere norske utgaver av utenlandske fantasybøker. Lista viser et lite utvalg.

* 1977: Marit Nordby: *Hvis de andre sier ja til meg* – barnebok
* 1983: Tor Åge Bringsværd: *Alice lengter tilbake* – billedbok
* 1983: Fred Uhlman: *Forsoningen* – roman
* 1988: Ragnhild Jølsen: *Rikka Gan* – roman
* 1989: Tor Åge Bringsværd: *Ridder Thea og de to dragene* – billedbok
* 1991: Sissel Solbjørg Bjugn: *Ti bestemødrer og eitt barnebarn* – barnebok
* 1995: Jan Kjærstad: *Hos Sheherasad, fantasiens dronning* – billedbok
* 1996: Hans Christian Andersen: *Den standhaftige tinnsoldat* – billedbok
* 1997: Hans Sande: *Nattbarnehagen* -billedbok
* 2002: Sissel Solbjørg Bjugn: *Brynhilds : godnatt-forteljing som også kan lesast om dagen* – barnebok

## Referanser


## Eksterne lenker
* Bildeeksempler
* Bøker i Norsk barnebokinstitutts bibliotek med søkeordet «Judith Allan»
Den hvite Nil

**Den hvite Nil** er en av to store elver som sammen utgjør Nilen. De renner til slutt sammen i Khartoum i Sudan. Den andre kalles Den blå Nil. Den hvite Nil har, ifølge den vanligste definisjonen, sin kilde i Victoriasjøen.

I den snevre definisjonen omtales Den hvite Nil som elven som blir dannet ved utløpet av Nosjøen i Sør-Sudan, og som flyter til Khartoum i Sudan. Strekkene oppstrøms blir kalt «Victorianilen» (fra Victoriasjøen via Kyogasjøen til Albertsjøen), «Albertnilen» (Fra Albertsjøen til Sør-Sudans grense) og deretter «Fjellnilen» eller *Bahr al Jabal* (ned til Nosjøen).

I den bredere definisjonen er Den Hvite Nil alle strekkene av elven, helt fra Victoriasjøen til samløpet med Den blå Nil.

I en enda videre definisjon kan Den hvite Nil noen ganger også inkludere kildeelvene til Victoriasjøen, hvorav de fjerneste er 2&nbsp;300 kilometer fra Den blå Nil.

## Referanser


## Eksterne lenker
*
Dark Floors

***Dark Floors*** er en engelskspråklig finsk fantasy-grøsser fra 2008 regissert av Pete Riski. Filmen handler om Ben og hans autistiske datter som blir innelåst i et sykehus som blir invadert av overnaturlige vesen. Idéen kom fra Mr. Lordi og Pete Riski, som også har laget manuset. Filmen inneholder alle Lordi-karakterene, og Mr. Lordi har også laget filmlogotypen. 

Filmen ble også utgitt i to versjoner: En full versjon for voksne og en versjon for unge Lordi-fans.

I filmens rulletekst får man høre en helt ny sang som bandet Lordi har laget for anledningen.

Filmen var en av de dyreste finske produksjonene og hadde totalt et budsjett på 4 millioner euro.

Filmen ble delvis spilt inn i Luleå i Sverige.

## Roller
*Skye Bennett: *Sarah*
*Noah Huntley: Ben
*Philip Bretherton: *Walter*
*William Hope: *Jon*
*Ronald Pickup: *Tobias*
*Leon Herbert: *Rick*
*Tomi Putaansuu: *Mr. Lordi*
*Jussi Sydänmaa: *Amen*
*Sampsa Astala: *Kita*
*Samer el Nahhal: *OX*
*Leena Peisa: *Awa*

## Referanser


## Eksterne lenker
*
Tisleidalen

**Tisleidalen** er ei bygd og et lite dalføre rundt elva Tisleia i Nord-Aurdal kommune i Innlandet fylke.  Dalen har retning fra øst mot vest, og fylkesvei 51 som forbinder Gol og Fagernes går gjennom dalføret, som ligger på Tisleifjellet.  Tisleidalen er også en grunnkrets i Nord-Aurdal kommune med 118 fastboende i 2008. Området har tradisjonelt vært et viktig stølsområde, men i dag er turisme viktigste næringsvei. Tisleidalen har flere hoteller og campingplasser, butikk og slalåmbakke.

Tisleidalen kirke ble bygget i 1957.

## Eksterne lenker
* Tisleidalen
Dag Larsen

**Dag Larsen** (født 1952) er en norsk forfatter og organisasjonsperson. Han har skrevet dikt, romaner, barnebøker og scenetekster og har arbeidet som utøver, tillitsvalgt og utdanningsleder.

Larsen har gitt ut 20 bøker for voksne og barn i flere sjangrer og skrevet 14 scenetekster. 

Han var leder for festivalen Son Poesidager 1993–2000, nestleder i Den norske Forfatterforenings litterære råd og leder for Norske Barne- og Ungdomsbokforfattere (NBU) 1998–2004.  Larsen bidro til opprettelsen av litteraturorganisasjonen Leser søker bok og til etableringen av Foreningen !les, og var også styreleder i begge.  I  2006 ble han utdanningsleder ved Norsk barnebokinstitutts utdanning i skrivekunst og litteraturformidling, en forfatterutdanning han tok initiativet til som leder i NBU. Larsen har også virket som barnebokkonsulent i 14 år. 

Høsten 2018 mottok Larsen Kongens Fortjenstmedalje for sin mangeårige innsats for barne- og ungdomslitteraturen.

Larsen bor i Son i Vestby kommune. Han er gift med modist Gerd Holth.

## Bokutgivelser
* 1977: *Fra en hvitmalt by* – dikt, Gyldendal
* 1981: *Atlas* – dikt, Gyldendal
* 1983: *Svevninger* – dikt, Gyldendal
* 1984: *Tjukkemann og Skagerrak* – barnebok, Gyldendal
* 1985: *Den tenksomme Vraslosken* – barnebok, (s.m. Sigmund Mjelve), Gyldendal
* 1986. *Gutten som ville eie snøen* – barnebok, Gyldendal
* 1987: *Vaktmesteren i Spania* – barnedikt, Tiden
* 1989: *Jan Jensens Bluesgitar* – barnebok, Gyldendal
* 1992: *Norske gutter* – dikt, Tiden
* 1993: *Picaros eventyr* – roman, Tiden
* 1994: *Men jeg drømte det, jo! – barnebok,* Tiden
* 1994: *Lykkens prøve* – roman, Tiden
* 1995: *Josefine og spurven* – Barnebok - Tiden
* 1998: *Og ordet ble ord - essays om poesi (red.s.m. Arne Ruste), Aschehoug*
* 2000: *Kall* – roman, Tiden
* 2005: *Hassan og Taxi* – barnebok, Aschehoug
* 2006: *Fagerfredløs* – barnebok, Omnipax
* 2008: *Venner av meg* – dikt, Tiden
* 2010: *Stakkars Ibsen* – barnebok, Omnipax
* 2022: *Huleruger - dikt, Solum/Bokvennen*
* 2024: *Giftig fisk -* barnebok, s.m. Marius Renberg. Solum-Bokvennen

## Utmerkelser
* 1986: kulturdepartementets bildebokpris for teksten til barneboka *Gutten som ville eie snøen* illustrert av Arne Samuelsen
* 2015: IBBYs Askeladdenprisen for arbeidet med NBIs forfatterutdanning
* 2015: NBU-prisen for arbeidet med NBIs forfatterutdanning
* 2018: Kongens Fortjenstmedalje for sin mangeårige innsats for litteraturen i Norge

## Referanser


## Eksterne lenker

*Presentasjon av Dag Larsen i Forfatterkatalogen på Forfattersentrums nettsider
*Radiointervju med Dag Larsen og kulturminister Skei Grande i ''Studio 2'' på NRK P2 26. november 2018
Gloster Javelin

**Gloster Javelin** var en britisk radarutstyrt allværsjager. Javelin var det første to-motors deltavingede jetfly i verden som ble operativt, og det siste flyet utviklet og produsert av Gloster Aircraft Company.

Prototypen fløy første gang 26. november 1951 og den første av 40 serieproduserte **Javelin F(AW).Mk 1** fløy 22. juli 1954. Denne ble fulgt av 30 **F(AW).Mk 2** utstyrt med amerikansk APQ 43 radarsett. 50 **F(AW).Mk 4** ble produsert parallelt med 22 **T.Mk 3** treningsfly, og disse ble fulgt av 64 **F(AW).Mk 5** som hadde ekstra drivstofftanker i vingene og kunne utstyres med luft-til-luft missiler. **F(AW).Mk 6** skilte seg fra Mk 5 ved annen type radarsett, og 33 ble produsert av denne varianten. **F(AW).Mk 7** var den mest tallrike varianten, med i alt 142 fly produsert, og introduserte en rekke endringer som inkluderte kraftigere motorer og forlenget skrog. **F(AW).Mk 8** var den siste varianten som ble produsert før produksjonen stanset i 1959, og hadde blant annet forbedrede motorer. Ytterligere 76 F(AW).Mk 7 ble ombygd til samme standard som Mk 8 under betegnelsen **F(AW).Mk 9**.  

## Spesifikasjoner

## Eksterne lenker
* Gloster Javelin
Rita Kumar

**Rita Kumar** (født 1954) er en norsk politiker (Ap). Hun ble innvalgt til Trondheim bystyre i 1999. I 2003 ble hun oppnevnt av regjeringen til leder for Kontaktutvalget mellom innvandrerbefolkningen og myndighetene (KIM). Hun er cand.scient.

## Verv
* 2003–2009 Leder av KIM (medlem av KIM i to tidligere perioder)
* 1993–2007 Medlem av Trondheim bystyre
** 2003–2007 medlem av Oppvekstkomiteen 
** 2004–2007 Leder av 17. mai-komitéen
** 1994–2003 Medlem av 17. mai-komitéen
* 1998–2005 Leder av Internasjonal kulturkomité (IKKO) i Trondheim
* 1998–d.d Medlem i styret for Nordenfjeldske Kunstindustrimuseum i Trondheim
* 1998–2002 Nestleder i styret for Senter mot etnisk diskriminering (SMED)
* 1986–1991 Medlem av Innvandrerrådet i Trondheim
* 1995–1996 Oppnevnt av KIM for å jobbe med NOU 12:1995, opplæring i det flerkulturelle Norge

## Kilder
* Politikk i Trondheim
* Trondheim kommune-Kumar, Rita
* KIMs nettsider
Hippokrates (general)

**Hippokrates** (gresk: Ἱπποκράτης, Hippokrátēs or ‘Ippokrátīs, født ca. 459 f.Kr., død 424 f.Kr.), sønn av Arifron, var en strategos i Athen i 424 f.Kr. som tjente sammen med Demosthenes.

Hippokrates og Demosthenes dro ut fra Athen for å ta de lange murene ved Megara som forbandt byen med sin havn Nisaia. De klarte ikke å komme seg inn i byen umiddelbart, men lyktes etter en kort beleiring. Da den spartanske generalen Brasidas ankom, ble de tvunget til å trekke seg tilbake, men invaderte så Boeotia i et tredelt angrep. 

Hippokrates fikk kommandoen over landstyrkene som skulle ta Delium, og etter at han lyktes i dette og hadde befestet en garnison der, ankom boeotierne mens han marsjerte mot Athen med sine soldater. Et slag mellom athenerne og boeotiene, kjent som slaget ved Delion, førte til at athenerne ble klart beseiret. Hippokrates døde nær begynnelsen av slaget, og nesten tusen athenere døde sammen med ham. Bare nattens ankomst hindret ytterligere tap. Etter en beleiring på sytten dager, falt Delion til boeotierne, og på det tidspunktet ble likene av Hippokrates og de andre mennene returnert til athenerne.

## Referanser
Berberape

**Berberape**, eller **magot**, er en makak. Den er mest kjent for at den forekommer på Gibraltar og derfor er den eneste apen som lever vilt i Europa.

Den skiller seg fra de andre makakene ved å ikke ha hale. Kroppslengden er mellom 45&ndash;70&nbsp;cm og kroppsvekten mellom 7&ndash;12&nbsp;kg. Den tykke pelsen er gulgrå til gråbrun med lysere underside. Ansiktet er mørkt kjøttfarget. I perioder svulmer mellomkjøttet hos hunnene opp og får en mørk rødgrå farge. 

Berberapen er i likhet med noen andre makaker, som rhesusape, tibetmakak og japanmakak, uvanlig hardfør til å være en ape. Den fantes tidligere overalt i Nord-Afrika fra Libya til Marokko, men menneskelig aktivitet gjør at den nå bare finnes i enkelte seder- og eikeskoger i Atlas- og Riffjellene. Den finnes fra havnivå opp til 2600 moh. Føden består av frukt, unge blader, bark, røtter og av og til virvelløse dyr.

Fossile berberaper er kjent fra både Europa og Nord-Afrika. Makaker dukket først opp i Europa i slutten av miocen (5,9–5,3 millioner år siden) samtidig som Middelhavet tørket inn i forbindelse med den messiniske salinitetskrisen. De eldste funnene av berberape er fra pliocen og regnes til underarten *M. sylvanus prisca*. Funn fra tidlig pleistocen regnes til *M. sylvanus florentina*, og funn fra midtre og sen pleistocen til *M. sylvanus pliocena*. I Europa fantes berberape nordover til England og Tyskland, men den var en typisk art for mellomistider og forsvant i perioder med kaldt klima.

Analyse av mitokondrielt DNA viser at den nåværende bestanden av berberapene på Gibraltar stammer fra Marokko og Algerie. De har altså blitt innført av mennesker og er ikke de siste overlevende av de europeiske apene.

## Referanser


## Eksterne lenker
*
Bjørn Strøm

**Bjørn Marienborg Strøm** (født 11. desember 1982 i Svolvær, Norge) er en norsk tidligere fotballspiller . Han har tidligere spilt for Knausen, FK Lofoten, Tromsø IL, FK Haugesund og Tromsdalen Fotball.

Bjørn Størm slo gjennom i 2000 på FK Lofoten som en målfarlig spiss og kantspiller. Han spilte kvalifisering for allnorsk 1. divisjon i sin første sesong som A-lagsspiller, men FK Lofoten tapte over to kamper mot Mandalskameratene. Strøm begynte jusstudier ved Universitetet i Tromsø høsten 2002. Han signerte for Tromsø IL midt i sesongen etter å ha prøvespilt både for dem og Tromsdalen UIL. Han scoret en del mål på Tromsøs andrelag, men fikk aldri muligheten på A-laget.

Foran 2003-sesongen gikk han til Tromsdalen UIL, hvor han ble en umiddelbar hit. De neste sesongene var han en av dem som spilte flest kamper på laget, men da Tromsdalen rykket ned til 2. divisjon i 2004 gikk han igjen til Tromsø IL. 24. juli 2005 fikk han sin tippeligadebut hjemme mot Odd Grenland. Hans hittil eneste tippeligakamp endte med tap 0-1. Kort tid etter dette gikk han tilbake til Tromsdalen og var med å sikre opprykk til 1. divisjon. Han var med å sikre plassen for Tromsdalen i 2006-sesongen, men gikk til FK Haugesund etter sesongslutt.

2007-sesongen ble bra for Bjørn Strøm. Han spilte fast på A-laget store deler av sesongen og avsluttet med å spille hele cupfinalen mot Lillestørm 11. november 2007.

Den 11. desember 2013 valgte Strøm og legg opp.

## Meritter
* Seriemester 2. divisjon avd. 8 med FK Lofoten i 2000 og 2001
* Seriemester 2. divisjon avd. 4 med Tromsdalen UIL i 2005, 2011 og 2013
* Cupfinalist med FK Haugesund i 2007
* 1 eliteseriekamp med Tromsø IL i 2005

## Referanser
Arne Kildal

**Arne Kildal** (1885–1972) var en norsk bibliotekspionér og filolog.
## Liv og virke
### Bakgrunn
Arne Kildal var sønn av statsråd og riksrevisor Birger Kildal (1849–1913) og Sofie Lund Berger (1851–1940).

Han tok examen artium i 1903, ble cand. phil. i 1904, studerte filologi 1904-1905 og reiste til USA høsten 1905 for å utdanne seg til bibliotekar. Han ble «bachelor of library science» ved New York State University i 1907. 
### Karriere
Han arbeidet i flere amerikanske bibliotek i tre år, deriblant Library of Congress. Han etterfulgte i 1910 Valborg Platou (1839–1928) som sjefsbibliotekar ved Bergen Offentlige Bibliotek, og lyktes å få realisert nybygg i 1917.

Frem til han ga seg i 1920 var han også en aktiv kulturarbeider. Han skrev om teater og litteratur avisene og holdt litterære foredrag. Kildal opprettet «*Den billige folkeundervisning*», som senere ble drevet under navnet «*Kildals Kurser*». Han sørget også for videregående undervisning for mange ubemidlede voksne.

I 1920 ble Kildal ansatt som presseutsending i Washington. Han virket i den stillingen i fem år. Her var han meget aktiv og skrev mange artikler om Norge og norske forhold. Oppholdet i Amerika førte ham til vervet som generalsekretær i Nordmanns-Forbundet. Senere var han innom forlagsbransjen, litteratur- og teateranmelder i norsk presse, byråsjef i Kirkedepartementet 1937-49 og direktør i Statens bibliotektilsyn 1949-56.

### Familie
I 1917 giftet Arne seg med Helga Gjerløw  (1886–1979), datter av professor Waldemar Christopher Brøgger (1851–1940).

### Ordener og hedersbevisninger
Kildal var innehaver av Dannebrogordenen, St. Olavsmedaljen og ble ridder av 1. klasse av St. Olavs Orden i 1954.

## Litteratur

### Av Arne Kildal
* 1917: *Bergens offentlige bibliotek. Festskrift ved indvielsen av den nye biblioteksbygning 3. december 1917*
* 1935: *Amerikas stemme. Fra amerikansk litteratur og kulturliv*
*1938: *Jubileumsskrift 1913-1938*. Norsk biblioteksforening
*1942: *Slekten Kildal fra Otradalen. Biografisk-genealogiske optegnelser*
* 1945: *Presse- og litteraturfronten under okkupasjonen 1940-1945*
*1949: *Norske folkeboksamlinger. Fra leseselskapets tid til bibliotekreformen av 1902*
*1950: *Bibliotek og folkeopplysning. Artikler og foredrag gjennom 40 år*
* 1959: *Statens folkeopplysningsråd 1934-1959*
*1968: *Bokhyllen er den stige. Essays og artikler*

### Annet
* 1955  *Kulturoptimisme og folkeopplysning : festskrift til Arne Kildal på 70-års dagen 10. desember 1955*
## Referanser
Hermokrates

**Hermokrates** (gammelgresk: Έρμοκράτης; død 408/407 f.Kr.) var strategos (hærfører) i gresk byen Siracusa på Sicilia i tiden under Athens sicilianske ekspedisjon. Han huskes også som en figur i Platons dialoger *Timaios* og *Kritias*.

## Liv og virke
Den første historiske henvisningen til Hermokrates er Gelakongressen i 424 f.Kr. hvor han talte for å kreve at de sicilianske grekerne skulle slutte med sin inn byrdes krangling. Han foreslo en koalisjon som til og med ville omfatte ikke–sicilianske byer (i tillegg til noen ikke–greske byer som Karthago) i en allianse mot Athen.

Han ble valgt som en av Siracusas tre *strategoi*, men ble fjernet fra denne posisjonen etter kort tid på grunn av hans manglende suksess i kampene. Senere var han en av de viktigste rådgiverne til den spartanske generalen Gylippos, og han bidro dermed til seieren over Athen under beleiringen av Siracusa. 
 
Han hadde i 412 f.Kr. stillingen som admiral under slaget ved Kyzikos. I dette slaget ble spartanerne og deres allierte kraftig beseiret av athenerne, og resultatet var at Hermokrates ble lyst i bann «in absentia». Han vendte ikke tilbake til Sicilia før 408. Han døde i gatekamper etter et feilslått kupp i Siracusa i 407 f.Kr.

Ved siden av Thukydides, nevnes Hermokrates av Xenofon, Plutark og Polyainos. Hermokrates er en av personene som dukker opp i Platons sene dialoger *[[Timaios (dialog)|Timaios]]* og *[[Kritias (dialog)|Kritias]]*. Platon kan opprinnelig ha planlagt en tredje dialog kalt *[[Hermokrates (dialog)|Hermokrates]]*, men skrev den aldri. «Ettersom dialogen som skulle bære hans navn aldri ble skrevet, kan vi bare gjette på hvorfor Platon valgte ham. Det er merkelig å tenke på at mens Kritias gjenfortalte hvordan det forhistoriske Athen for ni tusen år siden slo tilbake en invasjon fra Atlantis og reddet middelhavsfolkene fra slaveri, vil Hermokrates huskes av athenerne som mannen som slo tilbake deres eget fremste forsøk på imperialistisk ekspansjon.»

## Referanser


## Litteratur
* Cornford, F. M. (1937): *Plato's Cosmology*, London: Lund Humphries. 
* Marchant, E. C. (1933): «The Speech of Hermocrates» i: *The Classical Review* **47**, s. 65-66. 
* Westlake, H. D. (1958/59): «Hermocrates the Syracusan» i: *Revue bénédictine* **41**, s. 237-268.

## Eksterne lenker
* «Hermocrates» , *Livius.org*
Catherine Carey

**Catherine Carey** (født ca. 1524, død 15. januar 1568) var en av Elizabeth I av Englands hoffdamer med tittelen *Chief Lady of the Bedchamber*.

Hun var datter av William Carey, som tilhørte Henrik VIIIs hoff, og hans hustru Mary Boleyn. På grunn av morens utenomekteskapelige forhold til kongen gikk det rykter om at Henrik VIII var hennes biologiske far, uten at det finnes beviser for dette. 

I 1536, da hun var omkring tolv år gammel, var hun vitne til henrettelsen av sin tante Anne Boleyn. 

Catherine giftet seg i 1539 med Francis Knollys. I 1547 ble han adlet, og hun fikk tittelen *Lady Knollys*. Paret fikk tolv barn:

* Lettice Knollys (født 1540, død 25. desember 1634), gift først med Walter Devereux, 1. jarl av Essex, deretter med Robert Dudley, 1. jarl av Leicester og til sist med Christopher Blount. 
* Henry Knollys (født ca. 1542, død 1583. Parlamentsmedlem for Shoreham og senere Oxfordshire, *Esquire to the Body of Elizabeth I*. Gift med Margaret Cave (1549–1600), datter av sir Ambrose Cave og Margaret Willington. 
* Elizabeth Knollys, gift med Thomas Leighton i 1578; han ble guvernør på Jersey. 
* William Knollys, 1. jarl av Banbury (født ca. 1544, død 25. mai 1632), først gift med Dorothy Bray og deretter med Elizabeth Howard, datter av Thomas Howard, 1. jarl av Suffolk og hans andre kone Catherine Knyvett. 
* Edward Knollys (født 1546, død 1580), parlamentsmedlem. 
* Robert Knollys (født 1547, død 1626), parlamentsmedlem for flere valgkretser over en lang periode, gift med Catherine Vaughan, datter av Rowland Vaughan av Porthamel.
* Richard Knollys (født 1548, død 21. august 1596), parlamentsmedlem. Gift med Joan Heigham, datter av John Heigham av Cliffords. 
* Thomas Knollys (død 1596), offiser under åttiårskrigen), guvernør for Oostende i 1586. Gift med Odelia de Morana, datter av John de Morada, marki av Bergen. 
* Francis Knollys den yngre, parlamentsmedlem, gift med Lettice Barrett, datter av John Barrett fra Hanham. Svigerfar til John Hampden. 
* Anne Knollys (født 1553, død etter 30. august 1608), gift med Thomas West, 2. baron De La Warr, mor til Thomas West, 3. baron De La Warr. 
* Catherine Knollys (født ca. 1560, død 20. desember 1620), først gift med Gerard Fitzgerald, baron Offaly, deretter med Philip Butler fra Watton Woodhall, muligens en etterkommer av James Butler, 3. jarl av Ormonde. 
* Cecily Knollys

## Referanser
Haneskjell

**Haneskjell** (*Chlamys islandica*) er en subarktisk kamskjellart som finnes nord for Lofoten og i farvannene rundt Jan Mayen, Bjørnøya og Svalbard. Skjellet har to buete skall som har et stort antall radiære tette ribber og asymmetriske ører. Skjellet er oransje av farge og kan bli opptil 10&nbsp;cm stort. Det er festet på hard bunn som oftest med byssustråder. Haneskjell er særkjønnet.
## Eksterne lenker
*
Omnipax

**Omnipax** er et mindre, norsk forlag som gir ut barne- og ungdomsbøker. Forlaget ble etablert i 1998 og utgir rundt 30 titler hvert år, både norske og oversatte og skjønnlitteratur såvel som faktabøker. Redaktør er Erle Stokke. Forlaget har kontor i Oslo.

Omnipax er en del av Imprintforlaget AS som ble dannet i 1999 og organiserer utgivelser under tre ulike varemerker eller forlagsnavn, nemlig barnebokforlaget Omnipax, Pegasus og fagbokforlaget Unipax. Imprintforlaget er igjen tilknyttet Pax Forlag som opprinnelig ble etablert i 1964 som et venstreradikalt forlag.

## Se også
* Pax Forlag

## Referanser


## Eksterne lenker
*
Fylkesvei 2556

**Fylkesvei 2556 (Fv2556)** går mellom Tårstadkrysset og Tretten i Øyer kommune.

Frem til 2019 hadde veien betegnelsen fylkesvei 358 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Den internasjonale flyktningorganisasjon

**Den internasjonale flyktningorganisasjon** var en internasjonal organisasjon i FN-systemet. Organisasjonenes navn på engelsk var International Refugee Organization. Den internasjonale flyktningorganisasjon ble grunnlagt i 1946 for å håndtere de store flyktningproblemene som ble skapt av den andre verdenskrig. Organisasjonens opphørte i 1952 og dens oppgaver overtatt av FNs høykommissær for flyktninger.

## Eksterne lenker
* Constitution of the International Refugee Organization
Morten Fevang

**Morten Fevang** (født 6. mars 1975) er en norsk tidligere fotballspiller. Han spilte tidligere som regel i indreløperposisjon, men ble i sesongen 2009 omskolert til midtstopper.

Fevang, som opprinnelig er fra Kodal, startet sin karriere i IL Runar i Sandefjord, og kom til Odd før sesongen 1998. Han ble i Skien ut sesongen 2005 da han gikk som bosman-spiller til Odense BK i Danmark. Etter å ha blitt toppscorer fra midtbaneposisjon i sesongen 2006/07 valgte han å reise tilbake til Odd der han umiddelbart ble gjort til kaptein og en av bærebjelkene i laget. Foran sesongen 2009 ble han omskolert til midtstopper. I 2013 gikk kontrakten hans med Odd ut, og han valgte å skrive toårskontrakt med 2.-divisjonsklubben Notodden. Mot slutten av karrieren var han skadeplaget og valgte å legge opp i 2015. Fevang fikk totalt 422 kamper for Odd. Dermed er han den spilleren med nest flest kamper for klubben. I tillegg har han 84 mål for Odd, som er tredje flest for klubben. Bare Knut Seland og Frode Johnsen har flere mål.

Han ble norsk cupmester for Odd Grenland i 2000 og dansk cupmester for Odense i 2007.

Fevang fikk sin debut på  i en alder av 34 år i 2009 mot Nederland i Rotterdam i en VM-kvalifiseringskamp.

Fevang er nå trener for Stag fotball G16. 

Han er tremenning av fotballspilleren Geir Ludvig Fevang.

## Referanser


## Eksterne lenker
* 
* 
* Spillerprofil, Odd Grenland
* Spillerprofil, altomfotball.no
Chukwuma Akabueze

**Chukwuma «Bentley» Akabueze** (født 1989) er en nigeriansk fotballspiller som spiller for Tyrkiske Şanlıurfaspor.

## Klubbkarriere
Akabueze begynte karrieren i Kwara United FC i Nigeria. I 2007 var han først på prøvespill hos Lyn, men da klubben allerede hadde de tillatte tre spillerne fra utenfor EØS-området ble han ikke tilbudt kontrakt. Odd benyttet seg da av muligheten til å signere angrepsspilleren. Han fikk sin debut i eliteserien for Odd 5. august 2007, i hjemmekampen på Skagerak Arena mot Lyn, i en kamp Odd vant 2-0 etter scoringer av Zbynek Pospech og Stefan Bärlin. Han ga målgivende til Stefan Bärlins scoring. 

Etter at Odd rykket ned til 1. divisjon etter 2007-sesongen, fikk Bentley beskjed om å finne en ny klubb hvis han ville fortsette på det nigerianske landslaget. Bentley valgte å bli med Odd ned, og scoret 9 ganger da Odd rykket opp igjen i 2008. Han var blant Odds dominerende spillere også i 2009 og 2010.

24. februar 2011 ble han enig med SK Brann om en fireårig avtale. Han var en viktig spiller for brann, særlig i 2012 sesongen der han scoret 9 mål for klubben. Etter to sesonger i Brann ble han solgt til den kinesiske toppserieklubben Wuhan Zall FC den 19. februar 2013. 

Etter et kort opphold i Kina ble han 20. mars 2014 igjen klar for Odd. Der spilte han i tre sesonger før han gikk gratis til tyrkiske Boluspor. Den 19. juli 2019 byttet han nok en gang klubb. Det var også denne gangen snakk om en gratisovergang da han gikk til tyrkiske Ümraniyespor.

## Landslag
I ung alder debuterte og scoret Bentley for det nigerianske landslaget. Han var med på Nigerias lag som kom til kvartfinalen i U20-VM i 2007.

## Referanser


## Eksterne lenker
*
Gork

En **gork** er et norsk fenomen. På baksiden av korkene på Coca-Colas glassflasker finner man en tekst med et kort lite «budskap». Disse kalles for gorker.

## Serier
Det har eksistert forskjellige serier med gorker opp gjennom årene. Den første serien kom tidlig på 70-tallet. Hver serie inneholder en samling med forskjellige budskap. Den nåværende serien inneholder 49 forskjellige budskap.

## Nåværende serie
Oversikt over budskapene i den nåværende serien:
*Alltid beredt!
*Bare en time til!
*Besøk bestemor!
*Bytt frisør!
*C og bli Z
*Du er en god venn
*Du er omringet
*Du er skjønn i kveld
*Dykking forbudt!
*En dans i boblerus?
*Er du online?
*Flørting pågår
*Førstemann til bunns!
*G.I.D (glad i deg)
*Gaffel i øyet...
*Gjesp søker munn
*Glemt passordet?
*Gork i parken
*Hils alle kjente!
*Hva står på menyen?
*Indianarane kjem!
*Inkassovarsel
*Jeg bor alene...
*Jeg er på rømmen
*Jeg er sjefen!
*Jeg tar et hint
*Kakemonster
*Kalde føtter?
*Kan man ønske mer?
*Kjøl deg ned!
*Lukk øynene og vent!
*Mygg søker blodgiver
*Og du vil?
*Om hyssingen ryker...
*oss.to@kino?
*Ring brukerstøtte
*Rødmer jeg?
*Sett meg tilbake
*Sjarmer meg!
*Smil, du er på tv!
*Smil til meg, vennen!
*Spre ryktet!
*Stopp snømannen!
*Takk som byr...
*Tøff i pysjamas
*Vis dem hvem du er!
*Vis meg tigerblikket!
*Å nei! Deg igjen...
*Ånden i flasken...

## Eksterne lenker
* Bilde av en gork
* Crowncaps
* Kontakt Nordic Coca-Cola Collectors Club om du har spørsmål mht Gorker
* Lista over svenske Gorker
Greg Ginn

**Gregory Regis «Greg» Ginn** (født 8. juni 1954) er en amerikansk gitarist best kjent fra hardcorebandet Black Flag.

## Diskografi
* *Getting Even* (1993)
* *Payday* (1993)
* *Dick* (1995)
* *Let It Burn* (1997)
* *Bent Edge* (2007)
## Eksterne lenker
* 
* 
* 
*
NORLA

**NORLA – Senter for norsk skjønn- og faglitteratur i utlandet** er et ikke-kommersielt informasjonskontor som skal spre kunnskap om og fremme norske bøker og forfattere i utlandet. Driften og aktivitetene blir betalt av den norske staten via Kulturdepartementet og Utenriksdepartementet. Det er ansatt 7 personer ved kontoret. Margit Walsø overtok i 2011 som direktør for NORLA etter Gina Winje. Informasjonskontoret hadde i 2017 et statstilskudd på ca. 15 millioner kroner. 

## Aktiviteter
NORLA hjelper norske forfattere og forlag å knytte kontakt til utenlandske forlag, oversettere, læringsinstitusjoner og andre som er interessert i norsk litteratur. Kontoret utgir også publikasjoner om norske bøker, deltar på bokmesser utenlands, arrangerer oversetterseminarer og støtter oversettelser fra norsk økonomisk.                         

## Historikk
*Kontoret for norsk litteratur i utlandet* ble opprettet i 1978 for å stimulere salg av norske forfatterrettigheter til utlandet. NORLA ble reorganisert i 1987. I 2003 ble det slått sammen med MUNIN – Marketing Unit for Norwegian Non-Fiction, som var den tilsvarende organisasjonen for norsk faglitteratur. Etter sammenslåingen promoterer NORLA både skjønn- og faglitteratur. Navnet *NORLA* er en forkortelse for *Norwegian Literature Abroad* («norsk litteratur utenlands»). NORLA flyttet i 2009 til nye lokaler i tilknytning til Nasjonalbiblioteket i Observatoriegaten i Oslo. 

## Eksterne lenker
* NORLAs nettsted
Sadako Ogata

**Sadako Ogata** (緒方 貞子 *Ogata Sadako,* opprinnelig slektsnavn *Nakamura*, født 16. september 1927 i Tokyo, død 22. oktober 2019 samme sted) var en japansk statsviter og diplomat. Hun var FNs høykommissær for flyktninger fra 1991 til 2000.

## Biografi
### Bakgrunn
Hun kom fra en diplomatfamilie og hadde en søster (som ble operasanger) og en bror. Faren var karrierediplomaten Toyoichi Nakamura, som, blant annet, var japansk ambassadør til Finland. Moren var datter av utenriksminister Kenkichi Yoshizawa og barnebarn av statsminister Inukai Tsuyoshi, som ble myrdet da Sadako var fire år gammel.

Ogata bodde en stund sammen med familien i San Francisco i California og Portland i Oregon, der hun begynte på skolen. Familien bodde også i Guangdong, Kina, og i Hongkong.

Hun startet sin høyere utdannelse ved det katolske kvinneuniversitetet Det Hellige Hjerte-universitetet (*Seishin Joshi Daigaku*) i Tokyo, der hun tok en bachelorgrad i engelsk litteratur. Deretter fortsatte hun sine studier ved det katolske Georgetown University i USA med et Rotary-stipend. I 1963 tok hun doktorgrad i statsvitenskap ved University of California, Berkeley, med en avhandling om politikken bak grunnleggelsen av Manchukuo, som analyserte årsakene til den japanske invasjon av Kina og den andre kinesisk-japanske krig.

I 1960 giftet hun seg med Shijuro Ogata (1927–2014) (sønn av Taketora Ogata) som skulle bli en av direktørene i Japans bank og senere visepresident av Japans utviklingsbank. Etter bryllupet endret hun navn til Sadako Ogata. Etter at de giftet seg bodde de en stund i Osaka og London. De hadde to barn: en sønn, Atsushi, og en datter, Akiko.

### Karriere
Ogata startet deretter i 1965 som dosent ved International Christian University og fortsatte sin karriere som professor i internasjonal politikk ved det katolske Sophiauniversitetet i Tokyo.

Mellom 1978 og 1979 var Ogata spesialutsending og befullmektiget minister ved Japans delegasjon ved FN, etter at hun hadde vært minister der fra 1976 til 1978.

Fra 1976 tjenestegjorde Ogata ved Japans permanente FN-misjon. I årene 1982 til 1985 var hun Japans representant i FNs menneskerettighetskommisjon.

Mellom 1982 og 1985 var hun Japans representant ved FNs menneskerettighetskommisjon.  

Hun var FNs høykommissær for flyktninger fra 1991 til 2000.

Mellom 2003 og 2012 var Ogata leder for Japans offisielle bistandsorgan JICA.

Ogata ble i 2001 utnevnt til kommandør med stjerne av Den Kongelige Norske Fortjenstorden. I 2000 ble Ogata tildelt Seouls' fredspris, og i 2010 ble hun utnevnt til storfølgesvenn av den sørafrikanske Ordenen O. R. Tambos følgesvenner.

## Referanser


## Eksterne lenker
* FN – Biography of Mrs. Sadako Ogata (engelsk) Besøkt 9. november 2009
Chris Collins

**Chris Collins** er en amerikansk sanger kjent fra bandet Majesty (senere Dream Theater)

Han er hovedsakelig kjent som den første vokalisten i bandet som senere ble kjent som Dream Theater. Collins ble valgt som vokalist etter at bandet så en demotape av Collins hvor han var vokalist i et Queensrÿche-coverband. De ble imponerte over hvordan han kunne treffe høye toner. Ifølge gitarist John Petrucci var Collins en gammel kamerat fra Long Island, New York, og aldri egentlig en sanger. Når de kom tilbake fra Berklee, ble de overrasket over å se Chris synge som Geoff Tate. Etter han ble medlem av Dream Theater, som på den tiden var kjent som Majesty, spilte han inn seks sanger sammen med bandet. Disse ble senere delt ut på konserter og liknende under navnet "the Majesty Demos". 

Collins fikk senere sparken fra Majesty på grunn av hans dårlige rekkevidde og dårlige live-prestasjoner. Hans viktigste bidrag til bandet var tekstene han skrev til sangene «Afterlife» og «Cry for Freedom», selv om ingen av disse sangene ble spilt inn med Collins tekster. Bandets andre vokalist, Charlie Dominici skrev senere om tekstene på «Afterlife». 

Siden da har Collins var ganske anonym. Nå hører vi bare om ham gjennom intervju angående hans tid med bandet. Han er for tiden medlem av bandet Winterspell.

## Eksterne lenker
* 
*
Fylkesvei 1896

**Fylkesvei 1896** går mellom Strandlykkja i Stange og Trøften i Nord-Odal kommune.

Frem til 2019 hadde veien betegnelsen fylkesvei 228 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Venezuelas herrelandslag i fotball

**Venezuelas herrelandslag i fotball** representerer Venezuela i internasjonale sammenhenger som VM og Copa América. Venezuela er det eneste landet i CONMEBOL som aldri har deltatt i VM, de ni andre medlemmene har deltatt minst tre ganger hver. En medvirkende grunn til dette er at det er baseball og ikke fotball som er ansett som den mest populære sporten i landet.

Det eneste større mesterskapet laget har kvalifisert seg for er Campeonato Sudamericano (forgjengeren til Copa América) i 1967. Etter Copa América ble innført ble alle medlemsland i CONMEBOL automatisk kvalifisert.

## VM-resultater

## Eksterne lenker
* Venezuelas profil hos FIFA.com
Paul Simpson

**Paul David Simpson** (født 1966) er en engelsk fotballtrener og tidligere fotballspiller.

Han spilte for ni engelske fotballklubber i årene 1983 til 2006. Han har også vært manager for fire engelske fotballklubber.

## Meritter
### Spiller
* Rykket opp til Premier League med Derby i 1995/96-sesongen
* Rykket opp til 2. divisjon med Blackpool etter å vunnet playoff-finalen i 2000/01-sesongen
* Vant Football League Trophy med Blackpool i 2001/02-sesongen

### Manager
* Rykket opp til League Two med Carlisle etter å ha vunnet playoff-finalen i Conference National i 2004/05-sesongen
* Rykket opp til League One med Carlisle etter å ha vunnet League Two i 2005/06-sesongen

## Referanser


## Kilder
* Rollin, Glenda & Rollin, Jack: *SKYSPORTS FOOTBALL YEARBOOK 2004-05* (side 457). Headline Book Publishing, London. ISBN 0-7553-1526-X
* Mortimer, Gerald (2004): *The Who´s Who of DERBY COUNTY* (side 170). Breedon Books Publishing, Derby. ISBN 0-7553-1311-9

## Eksterne lenker
*
Roaldshornet

**Roaldshornet** er et fjell i Stranda kommune i Møre og Romsdal. Det har en høyde på  meter over havet. Toppen ligger øst i området kalt Sunnmørsalpene. 

Sørsiden av Roaldshorn (lokalt kalt Roalden) er bygd ut med skitrekk og nedfartstraséer i Strandafjellet skisenter. Fjellsidene av Roaldshorn er kjent for å være noe av det beste man kan få av skimuligheter i Norge, spesielt for offpist-kjøring.

## Referanser




## Se også
*Strandafjellet
Fylkesvei 336 (Hedmark)

**Fylkesvei 336 i Hedmark** går mellom Gaustad og Magnor torv i Eidskog. Veiens lengde er 2,8&nbsp;km.

2019 ble veien del av fylkesvei 1978.

## Kommuner og knutepunkter

* Torpseter bru (over Rv2, 44 m)

## Referanser


## Eksterne lenker
* Vegvesenets vegkart
Grovfjordbrua

**Grovfjordbrua** er ei bru på fylkesvei 825 i Tjeldsund kommune i Troms. Brua krysser Grovfjorden mellom Grov og Myklevoll. Den er 177 meter lang og ble åpnet i desember 1968.

## Se også
*Liste over broer i Norge
*Liste over broer i Norge etter lengde

## Referanser


## Eksterne lenker
* Bilde av brua sett fra nordvest (fra lufta)
* Bilde av brua sett fra sørøst (fra lufta)
Flis

**Flis** har flere betydninger:

* Treflis &ndash; Trevirke som er kuttet eller delt i mindre biter. En type biobrensel. 
* Flis (Dekorflis) &ndash; et gulv- og veggbelegg, oftest lagd av keramikk.
* Flis &ndash; et rørblad som brukes av treblåseinstrumenter.
* Flis &ndash; en liten tynn og spiss trebit som kan komme inn i huden. 
* FLIS &ndash; signatur for den norske tegneseriehumoristen Øyvind Sagåsen